पाएं अपने शहर की ताज़ा ख़बरें और फ्री ई-पेपरडाउनलोड करें
विजयीपुर में कोरोना से एक अधेड़ की मौत हो गई।जिसके बाद मृतक के परिजन भड़क उठे और अस्पताल में हंगामा करने लगे।जिससे कुछ देर के लिए अफरा तफरी का माहौल कायम हो गया।परिजनों का आरोप था कि गलत इंजेक्शन लगाने से मरीज की मौत हुई है। हंगामा के बाद अस्पताल परिसर में पुलिस बलों को तैनात कर दिया गया। जानकारी के अनुसार रमेश खरवार को सीने में दर्द हुई।इसके बाद परिजन उसे लेकर विजयीपुर सामुदायिक स्वास्थ्य केंद्र पहुंचे ।जहां चिकित्सकों द्वारा सुई दिया गया।जिसके बाद उन्हें हथुआ कोविड सेंटर के लिए रेफर कर दिया गया।इसी दौरान उसकी मौत हो गई। मृतक की बेटी का एक मई को शादी थी।शादी के समय से ही उसकी तबीयत खराब चल रही थी। इस घटना के बाद से परिजनों का रो रो कर बुरा हाल हो गया है। परिजनों का कहना है कि शव को पोस्टमार्टम कराया जाना चाहिए। जबकि चिकित्सा पदाधिकारी का कहना है कि अगर अस्पताल में मौत हुई होती तो अस्पताल प्रशासन जिम्मेदार होता।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn